141. löggjafarþing 2012–2013.

Þingskjal 597 — 463. mál.

Fyrirspurn

til umhverfis- og auðlindaráðherra um byggingarreglugerð.

Frá Sigurði Inga Jóhannssyni.

1.	Hefur farið fram mat á áhrifum byggingarreglugerðar nr. 112/2012 á byggingarkostnað? Ef svo er, hver vann það mat og hverjar voru niðurstöður þess?

2.	Mun Hagstofa Íslands um áramót breyta grunni sínum til útreiknings byggingarvísitölu þannig að vísitöluhúsið" (18 íbúða fjölbýlishús á höfuðborgarsvæðinu) uppfylli ákvæði reglugerðarinnar?

3.	Hefur farið fram mat á áætlaðri hækkun byggingarvísitölu við gildistöku reglugerðar
innar?

4.	Hefur hækkun byggingarvísitölu áhrif, bein eða óbein, á neysluverðsvísitölu og þar með verðtryggðar skuldbindingar, svo sem verðtryggð húsnæðislán? Ef svo er, hver verða reiknuð áhrif á verðtryggð lán við gildistöku reglugerðarinnar?

5.	Hefur ráðherra íhugað að fresta gildistöku reglugerðarinnar?

Skriflegt svar óskast.